Flere politikere forstår ikke, at transportministeren ikke kan tage stilling til en ny lufthavn ved Aarhus.

Annonce

Det vækker undren hos flere politikere, at transportminister Hans Christian Schmidt ikke kan tage stilling for eller imod en ny lufthavn ved Aarhus.

<p>Foto: Kim Haugaard</p>

Tirsdag mødtes Aarhus-borgmester Jacob Bundsgaard med transportministeren i forventning om at få et ja eller nej til at gå videre med planerne om at flytte

Aarhus Lufthavn fra Tirstrup til Thomasminde. Ministeren sendte i stedet Aarhus til EU-kommissionen for at få afklaret, om kommunen må poste millioner af kroner i en ny lufthavn.

»Det forekommer mig ubegribeligt, at man ikke i regeringen selv har foretaget en vurdering af EU-retten på et så afgørende punkt,« kommenterer borgmester i Norddjurs, Jan Petersen (S).

»Mødet fik det værst tænkelige udfald. Der venter en ny periode med uvished,« siger borgmester i Syddjurs Claus Wistoft, mens formanden for økonomiudvalget i Aarhus Hans Halvorsen mener, at ministeren sendte sagen videre for at undgå at sidde med aben. Det afviser ministeren i dag.

Under alle omstændigheder får offentligheden ikke den lovede afklaring før sommerferien.